CELEX: 62021TN0236
Language: fi
Date: 2021-05-03 00:00:00
Title: Asia T-236/21: Kanne 3.5.2021 – FZ ym. v. komissio

21.6.2021   
            
            
               FI
            
            
               Euroopan unionin virallinen lehti
            
            
               C 242/54
            
         
      Kanne 3.5.2021 – FZ ym. v. komissio
      (Asia T-236/21)
      (2021/C 242/76)
      Oikeudenkäyntikieli: ranska
      
         Asianosaiset
      
      
         Kantajat: FZ ja 15 muuta kantajaa (edustaja: asianajaja J.-N. Louis)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan komission päätöksen kantajien heinäkuun 2020 palkkakuiteista siltä osin kuin se soveltaa ensimmäisen kerran heidän palkkoihinsa sovellettavia uusia korjauskertoimia 1.10.2019 ja 1.1.2020 taannehtivin vaikutuksin
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat väittävät, että henkilöstösääntöjen 64 ja 65 artiklaa on rikottu, yhdenvertaisen kohtelun periaatetta on loukattu ostovoiman vastaavuuden osalta, on tehty ilmeinen arviointivirhe sekä oikeusvarmuuden ja huolenpitovelvoitteen periaatteita on loukattu.
      Kantajiin, joiden asemapaikka on unionin ulkopuolella, sovellettavan korjauskertoimen vahvistamiseksi Eurostatin on kerättävä erityisiä tietoja heidän asemapaikastaan henkilöstösääntöjen liitteessä XI vahvistettujen 64 ja 65 artiklan soveltamissääntöjen mukaisesti. Korjauskertoinen vahvistamiseksi suoritettava tietojenkeruu tapahtuu EUROSTATin, OECD:n ja YK:n välisen kansainvälisen yhteistyösopimuksen puitteissa.
      Näiden tietojen perusteella vahvistetut korjauskertoimet laskivat tammikuun 2018 ja tammikuun 2019 välisenä aikana 239,7:stä 94,0:aan, vaikka samana aikana YK:n henkilöstöön sovellettavia palkkojen korjauskertoimia korotettiin inflaation huomioon ottamiseksi.
      Kongon frangi (CDF) koki vuonna 2017 suuren devalvaation suhteessa dollariin (USD) ja euroon, ja siihen liittyi huomattava inflaatio, joka ilmeni merkittävänä hintojen nousuna dollareissa IMF:n analyysien mukaisesti. Lisäksi tilastotietojen mukaan sekä Kongon keskuspankki että YK ja IMF vahvistavat USD:n ja CDF:n samansuuntaisen kehityksen euroon nähden.